钦定古今图书集成/历象汇编/庶征典/第166卷 > 宋
## 钦定古今图书集成/历象汇编/庶征典/第166卷 > 宋

### 太祖建隆三年七月南唐李景献凤卵

按《宋史太祖本纪》。不载　按《五行志》云云。

### 太宗雍熙四年十月知润州程文庆献鹤颈毛如垂缨

按《宋史太宗本纪》不载　按《五行志》云云。

### 端拱元年凤凰见

按《宋史太宗本纪》，端拱元年八月，凤凰集广州　按
《五行志》：“端拱元年八月，清远县廨舍有凤集柏树，高
六尺，众禽随之东北去，知州李昌龄图以献。”

### 至道元年突厥雀至京师

按《宋史太宗本纪》。不载　按《五行志》，至道元年九月，
京师自旦至酉，群鸟百馀万飞翔有声。识者云“突厥
雀。”

### 真宗咸平六年九月己丑蒲瑞国献红鹦鹉

按：《宋史真宗本纪》云云。

### 景德元年三凤见

按《宋史真宗本纪》，不载　按《五行志》：“景德元年五月
庚寅午时，白州有三凤自东来，入城中，众禽围绕，至
万岁寺，栖百尺木上，身长九尺，高五尺，文五色，冠如
金杯，申时北向而去。画图以闻。”

### 大中祥符元年黄雀群飞蔽日

按《宋史真宗本纪》不载。　按《五行志》：大中祥符元年，
昇州见黄雀群飞蔽日，有从空堕者。占主民有役事，
是岁火。

### 仁宗宝元二年白鹊见

按《宋史仁宗本纪》不载。　按《五行志》，宝元二年，长举
县有白鹊，嘴脚红，不类常鹊。

### 至和三年有鹤翔于明堂之上

按《宋史仁宗本纪》不载　按《五行志》，“至和三年九月，
大飨明堂。有鹤回翔堂上。明日又翔于上清宫。是时
所在言瑞鹤。宰臣等表贺不可胜纪。”

### 英宗治平四年献白乌

按《宋史仁宗本纪》不载。　按《五行志》。治平四年五月，
太子右赞善大夫陈世修献白乌。

### 神宗熙宁七年凤凰见

按：《宋史神宗本纪》：“熙宁七年六月丁亥，广州凤凰见。”

按：《五行志》：“熙宁七年六月乙未，增城县凤凰见。”〈按：《纪志》，“日、千” 互异。〉

### 元丰三年获白鹊白乌

按《宋史神宗本纪》不载。　按《五行志》：“元丰三年八月
戊寅，平棘县获白鹊。九月丙午，赵州获白乌。”

元丰六年七月壬申，丹州生白鹊。

按《宋史神宗本纪》。不载　按《五行志》云云。

### 徽宗宣和元年赤乌白鹊见

按《宋史徽宗本纪》不载。　按《五行志》：“宣和元年九月
戊午，蔡京等表贺赤乌，又贺白鹊。政和后，禁苑多为
村居野店，又聚珍禽、野兽、麀鹿、鴽鹅、禽鸟数百实其
中。至宣和间，每秋风夜静，禽鸟之音四彻，宛若深山
大泽，识者以为不祥。”

宣和七年，有鹗鸣于郊宫。

按《宋史徽宗本纪》不载　按《五行志》。“宣和末。南郊礼
毕。御郊宫端拱殿。天未明。百辟方称贺。忽有鹗止鸣
于殿屋。若与赞拜声相应。和闻者骇之。”时已报女真
背盟。未逾月内禅。明年有陷城之难。

### 高宗建炎三年有翠禽飞鸣行殿止于宰臣汪伯彦朝冠

按《宋史高宗本纪》，不载　按《五行志》，建炎三年，高宗
在扬州。二月辛亥，早朝，有禽翠羽飞鸣行殿三匝，一
再止于宰臣汪伯彦朝冠，冠尊服。飞鸟践之不祥，翠
羽又青祥也。刘向谓“野鸟入宫，宫室将空，一曰败亡
之应。”是月，金人入扬州，有仓卒渡江之变。未几，伯彦
罢相，寻坐贬。

建炎四年，有鸢鸦数万噪于陕州城。

按《宋史高宗本纪》不载。　按《五行志》，四年正月丁巳，
金人围陕州，有鸢鸦数万飞噪城上，与战声相乱，金
将娄宿曰：“城当陷，急攻之。”遂失守。近羽孽也。

### 绍兴七年枭鸣于刘豫苑庭

按《宋史高宗本纪》不载。　按《五行志》，“枭鸣于刘豫后
苑，又群鸟鸣于内庭，如曰休也，豫恶之，募人获一枭，
予钱五千。”是岁，伪齐亡。

绍兴十七年，有白乌集高禖坛。

按《宋史高宗本纪》。不载　按《五行志》。“十七年二月。有
白乌六集于高禖坛上。府尹沈该以瑞奏。”

绍兴，二十七妖鸟见。

按《宋史高宗本纪》。不载　按《五行志》，“二十七年，饶州
鄱阳县有妖鸟。凫身鸡尾、长喙、方足、赤目。止于民屋
数日。弹矢不能中。”

军泰宁县有雀飞鸣，立死于瑞宁佛刹香炉。先是绍
兴初，是邑有雀立死于丹霞佛刹香炉，皆羽孽也，而
浮屠氏因谓之“雀化。”

### 宁宗庆元三年春池州铜陵县鸳鸯雄化为雌

按《宋史宁宗本纪》不载　按《五行志》云云。